
Р е п у б л и к а  б ъ л г а р и я

ОБЛАСТEН УПРАВИТЕЛ НА ОБЛАСТ ДОБРИЧ
Проект !!!!

ДОГОВОР 
№……………………
Днес, ……………………………… в град Добрич, се сключи настоящия договор между:
І. Областна администрация Добрич, с адрес: гр. Добрич, ул. “Независимост” № 5, ЕИК 124125725, иден. № по ДДС BG 124125725, представлявана от Детелина Кирилова Николова – Областен управител на област Добрич и ………………… – директор на дирекция “АПОФУС”, от една страна, наричана за краткост ВЪЗЛОЖИТЕЛ, 

и от друга 
ІІ. ..............................., ЕИК ........................, със седалище и адрес на управление …….............................., представлявано от ..........................,  наричан по долу ИЗПЪЛНИТЕЛ,

Настоящият договор се сключва на основание проведена Публична покана по реда на Глава осма „а“ от ЗОП за възлагане на обществена поръчка с предмет: изготвяне на инвестиционен проект,  за следното:  
І. ПРЕДМЕТ НА ДОГОВОРА

Чл. 1. Възложителят възлага, а Изпълнителят приема да изготви три взаимно свързани технически етап – проекти за изготвяне на общия инвестиционен проект:

· Технически етап – проект първи: Изготвяне на проект относно „почистване коритото на р. Батова от км. 0 + 000 до км. 3 + 940 за предотвратяване наводнения на к.к. „Албена“ и поддържан резерват „Балтата“;
· Технически етап проект втори: „Проектиране на хидротехническо/ски съоръжение/я за регулиране оводняването  на поддържан резерват „Балтата“ и за предотвратяване наводнения на к. к. „Албена“ ; 
·  Технически етап - проект трети: „Проектиране на хидротехническо съоръжение при заустването на река Краневска в река Батова за предпазване от заливане на резерват „Балтата”.
II. СРОК НА ДОГОВОРА. ЦЕНА И НАЧИН НА ПЛАЩАНЕ
Чл. 2 Настоящият договор влиза в сила от датата на подписването му, като максималният срок за предаване на техническите проекти е до 120 календарни дни, считано от датата на сключване на договора.
Чл. 3 Общата цена за изготвяне и съгласуване на техническите проекти е в размер на ……….(…………………………..) лева без ДДС или ………………….(…………………..) лева с включен ДДС, съгласно Ценовото предложение на ИЗПЪЛНИТЕЛЯ, неразделна част от този договор. 
Чл. 4 (1) Плащането по настоящия договор ще се извърши след представяне на техническите проектите и след одобрението им от ВЪЗЛОЖИТЕЛЯ.  
(2) Възнаграждението по ал. 1 се заплаща еднократно, в размер, посочен в ценовото предложение, в срок от 20 (двадесет) календарни дни, считано от датата на представяне на фактура от ИЗПЪЛНИТЕЛЯ. 

(3) Възнаграждението по ал. 2 се заплаща по следната банкова сметка на ИЗПЪЛНИТЕЛЯ:
	Банка, адрес
	

	BIC
	

	IBAN
	


(4) При промяна на банковата сметка Изпълнителят е длъжен да уведоми писмено Възложителя в срок от 3 (три) работни дни от датата на промяната. В случай че Изпълнителят не уведоми Възложителя се счита, че плащанията са надлежно извършени. 
Чл. 5 Когато Изпълнителят е сключил договор/и за подизпълнение, Възложителят извършва окончателно плащане към него, след като Изпълнителят представи доказателства, че е заплатил на подизпълнителя/ите изпълнените от тях работи. 
ІІІ. ПРИЕМАНЕ НА РАБОТАТА

Чл. 6 (1) Приемането на изготвените проекти, предмет на договора се извършва с подписването на приемо - предавателен протокол.
(2) Когато Изпълнителят е сключил договор/и за подизпълнение, работата на подизпълнителите се приема от Възложителя в присъствието на Изпълнителя и подизпълнителя/ите.
Чл. 7 (1) В случай, че бъдат констатирани недостатъци, същите се описват в отделен протокол, като се определя и подходящ срок за тяхното отстраняване.

ІV. ПРАВА, ЗАДЪЛЖЕНИЯ И ОТГОВОРНОСТИ НА СТРАНИТЕ
Чл. 8 Възложителят има право:

1. Да проверява изпълнението на този договор по всяко време, по начин не затрудняващ работата на Изпълнителя.

2. Да изисква промени в рамките на заданието, които не могат да бъдат в противоречие с действащите нормативни изисквания.

3. При посочени в офертата на Изпълнителя подизпълнители, да изиска от Изпълнителя да сключи и да му представи договори за подизпълнение.


Чл. 9 Възложителят е длъжен:

1. Да плати уговореното възнаграждение в сроковете и по начина, уговорени в настоящия договор.

2. Да осигури необходимата информация /изходни данни и документи/ за проектирането.

3. Да оказва съдействие на Изпълнителя за изпълнение на договорената поръчка.

Чл. 10 Изпълнителят има право:

1. Да получи уговореното възнаграждение при условията, залегнали в Глава II от настоящия договор. 
2.Да изисква допълнителни изходни данни в случай, че в процеса на работа се появи необходимост от тях. Всички допълнителни изисквания се отправят към Възложителя писмено.

3. Да иска от Възложителя необходимото съдействие за изпълнение на изготвянето на проектите.
Чл. 11 Изпълнителят е длъжен:

1. Да изпълни проектните разработки професионално, качествено, в съответствие със Техническите задания за проектиране и извършените съгласувания с Възложителя, с действащите нормативни актове и в срок съгласно настоящия договор.  

2. Да предаде на Възложителя готовите материали по договора в 5 /пет/ екземпляра (1 хартиен оригинал и 4 хартиени копия) и на електронен носител.
3. ИЗПЪЛНИТЕЛЯТ следва да осъществи авторски надзор по време на изпълнение на строително-монтажните работи по изготвения инвестиционен проект, състоящ се от трите му технически етап-проекта. При осъществяване на авторски надзор, изпълнителят не получава парично възнаграждение, а се компенсира с цената от спечеленият инвестиционен проект.
4. При възражение от страна на ВЪЗЛОЖИТЕЛЯ, ИЗПЪЛНИТЕЛЯТ
 е длъжен да извърши сам или за своя сметка всички поправки и преработки на проекта, които се налагат поради пропуски, грешки, непълноти, лошо изпълнение и несъобразяване с действащите разпоредби в срокове, съгласувани с ВЪЗЛОЖИТЕЛЯ. 

5. Да сключи договор/и за подизпълнение с посочените в офертата му подизпълнители и да представи оригинален екземпляр на Възложителя в срок до 10 календарни дни. 

6. Да не разпространява по никакъв начин сведения и факти станали му известни при изпълнение на настоящия договор в срок до една година от датата на изтичане на срока му. 

V. ПРЕКРАТЯВАНЕ НА ДОГОВОРА

Чл. 12 Настоящият договор се прекратява:

1. С изтичане на уговорения срок;

2. С окончателното му изпълнение;

3. По взаимно съгласие между страните, изразено в писмена форма;

4. При виновно неизпълнение на задълженията на една от страните по договора - с 10-дневно писмено предизвестие от изправната до неизправната страна;

5. При обявяване в несъстоятелност на Изпълнителя или при прекратяване на дейността му;
(2) Възложителят може да прекрати договора без предизвестие, когато Изпълнителят:

1. Забави изпълнението на някое от задълженията си по договора с повечe  от посочените 120  календарни дни, от датата на сключване на настоящия договор;

2. Използва подизпълнител, без да е декларирал това в офертата си, или използва подизпълнител, който е различен от този, посочен в офертата му; 

VІІ. САНКЦИИ И НЕУСТОЙКИ

Чл. 13  Ако Изпълнителят забави изпълнението на някое от задълженията си по договора, същият дължи на Възложителя неустойка в размер на 1% (един процент) за всеки просрочен ден, но не повече от 20% (двадесет процента) от цената на посочена в чл. 3.

Чл. 14 При неизпълнение на договора, неизправната страна дължи обезщетение за претърпени вреди и пропуснати ползи.  

Чл. 15 При прекратяване на работата по независещи от двете страни причини не се дължат неустойки, като Възложителят заплаща стойността на извършените до момента на прекратяване работи, установени със споразумителен протокол. 

VІІІ. НЕПРЕОДОЛИМА СИЛА

Чл. 16 Страните по настоящия договор не си дължат обезщетение за понесени вреди и загуби, ако последните са причинени в резултат на непредвидени обстоятелства.
Чл. 17 „Непредвидени обстоятелства” по смисъла на този договор са обстоятелствата по §1, т. 14б от ДР на ЗОП, а именно: обстоятелствата, включително от извънреден характер, възникнали след сключването на договора, независимо от волята на страните, които не са могли да бъдат предвидени и правят невъзможно изпълнението при договорените условия.

(2) Не представляват „непредвидени обстоятелства” събития, причинени по небрежност или чрез умишлено действие на Възложителя или Изпълнителя или на негови представители и/или служители.
ІХ. ЗАКЛЮЧИТЕЛНИ РАЗПОРЕДБИ

Чл. 18 За неуредените в договора въпроси се прилагат разпоредбите на действащото законодателство.

Чл. 19 Всяка от страните по този договор се задължава да не разпространява информация за другата страна, станала й известна при или по повод изпълнението на този договор.

Чл. 20 Всички съобщения между страните във връзка с този договор следва да бъдат в писмена форма за действителност.

Чл. 21 Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът се отнася за решаване пред компетентния съд на територията на Република България.
Настоящият договор се състави и подписа в два еднообразни екземпляра - един за Възложителя и един за Изпълнителя.

Неразделна част от договора са:

1. Технически задания;

2. Техническо предложение на Изпълнителя;

3. Ценово предложение на Изпълнителя.

 

ВЪЗЛОЖИТЕЛ:                                                                                            ИЗПЪЛНИТЕЛ:

ОБЛАСТЕН УПРАВИТЕЛ:…………               
             (ДЕТЕЛИНА НИКОЛОВА)                  

ДИРЕКТОР НА 

ДИРЕКЦИЯ “АПОФУС”:……………………….

                      (………………………………)

9300 Добрич, ул.”Независимост” №5, тел. 058/601 200, факс 058/601 249,e-mail : governor@dobrich.government.bg

